                                                                                      PATVIRTINTA
Kretingos Marijos Tiškevičiūtės mokyklos 
direktoriaus 2022 m. sausio     d.
įsakymu Nr. 

RAJONO IKIMOKYKLINIO IR PRIEŠMOKYKLINIO AMŽIAUS VAIKŲ IR MOKYTOJŲ KŪRYBINIŲ DARBŲ PARODOS 
„GURGU GURGU Į KAZIUKO TURGŲ“ 
NUOSTATAI

I. BENDROSIOS NUOSTATOS

1. Rajono ikimokyklinio ir priešmokyklinio amžiaus vaikų ir mokytojų kūrybinių darbų parodos „Gurgu gurgu į Kaziuko turgų“ (toliau – Paroda) nuostatai reglamentuoja parodos tikslą, uždavinius, dalyvius, parodos organizavimo tvarką, vietą, trukmę, reikalavimus kūrybiniams darbams.
2. Parodos organizatorius – Kretingos Marijos Tiškevičiūtės mokykla, Savanorių g. 58, Kretinga, LT-97114, tel. (8-445) 78 987, el.p. sekretore@tiskeviciute.kretinga.lm.lt, parodos partneris – Kretingos rajono švietimo centras.
3. Parodos koordinatorės – Kretingos Marijos Tiškevičiūtės mokyklos ikimokyklinio ugdymo vyresnioji mokytoja Ingrida Jonkienė, el. p. ingrida1976@gmail.com ir ikimokyklinio ugdymo mokytoja Edita Strikienė, el. p. estrikiene@gmail.com. 

II. TIKSLAS IR UŽDAVINIAI

4. Tikslas – skatinti ikimokyklinio ir priešmokyklinio amžiaus vaikus ir jų mokytojus gaminti kūrybinius darbus lietuvių liaudies amatų tematika, atsižvelgiant į šio amžiaus vaikų gebėjimus.
5. Uždaviniai:
5.1. Supažindinti vaikus su lietuvių liaudies amatininkų darbais, papročiais bei tradicijomis, būdingomis Kaziuko mugei.
5.2. Lavinti vaikų estetinį suvokimą, pastabumą, apžiūrinėjant liaudies meno dirbinius, gaminius natūraliai bei iliustracijose ar kitoje vaizdinėje medžiagoje.
5.3. Skatinti vaikų kūrybiškumą, atkreipiant dėmesį į gaminamų darbų medžiagų, formų, spalvų, raštų, ornamentikos įvairovę.
5.4. Plėtoti bendradarbiavimą tarp rajono ikimokyklinio ir priešmokyklinio ugdymo pedagogų, vykdyti kūrybinių darbų gerosios patirties sklaidą.

III. DALYVIAI

6. Parodoje kviečiami dalyvauti  Kretingos rajono ikimokyklinio, priešmokyklinio amžiaus vaikai ir  jų mokytojai.

IV. PARODOS ORGANIZAVIMO TVARKA

7. Mokytojai, rengiantys su ugdytiniu/ ugdytiniais darbą Parodai, iki 2022 m. vasario 25 d. registruojasi elektroninėje renginių registracijos sistemoje Semi plius  https://www.semiplius.lt/.
8. Pagaminti darbai, kuriuos būtų galima eksponuoti, iki 2022 m. vasario 25 d. pristatomi  į Kretingos Marijos Tiškevičiūtės mokyklą (Savanorių g. 58, LT-97114 Kretinga).
9. Parodai pristatomi darbai turi atspindėti lietuvių liaudies meno dirbinių, skirtų prekiauti Kaziuko mugėje, būdingus bruožus, tradicijas. 
10. Darbų atlikimo technika, atlikimo priemonės – laisvai pasirenkamos.  Darbai kuriami  naudojant tradicines ir netradicines meninės raiškos priemones bei technikas.
11. Kūrybiniai darbai gali būti individualūs arba atlikti ugdytinių grupės. 
12. Pristatydami darbus Parodai, dalyviai pateikia dalyvio anketą (žr. priedą), kurioje nurodomas švietimo įstaigos pavadinimas, ugdytinio vardas, pavardė, amžius, (gali būti vaikų grupė), mokytojo vardas, pavardė, pareigybė, kvalifikacinė kategorija. 
13. Parodos trukmė – 2022 m. kovo 1 d. – 2022 m. kovo 25 d. Parodos vieta – Kretingos rajono švietimo centras.
14. Pasibaigus Parodai, bus parengtas Parodos darbų video pristatymas. Organizatoriai pasilieka teisę Parodos dalyvių darbų nuotraukas, darbus rengusių ugdytinių, jų mokytojų vardus, pavardes, įstaigos pavadinimą panaudoti video pristatyme. Informacija apie parodą, jos dalyvius gali būti skelbiama Kretingos Marijos Tiškevičiūtės mokyklos, Kretingos rajono švietimo centro socialinio tinklo facebook paskyroje, internetinėje svetainėje viešinimo tikslais.
  
V. BAIGIAMOSIOS NUOSTATOS

15. Parodos nuostatai skelbiami Kretingos Marijos Tiškevičiūtės mokyklos internetinėje svetainėje http://www.tiskeviciute.kretinga.lm.lt/. 
16. Parodos dalyviams, užsiregistravusiems elektroninėje renginių registracijos sistemoje Semi plius https://www.semiplius.lt/ ir pristačiusiems kūrybinius darbus Parodai, bus išduodamos Kretingos rajono švietimo centro parengtos elektroninės pažymos. 
17. Parodos dalyviai registracijos metu nurodytu el. paštu gaus Kretingos Marijos Tiškevičiūtės mokyklos padėkos raštus. 
18. Informacija apie Parodą teikia Kretingos Marijos Tiškevičiūtės mokyklos ikimokyklinio ugdymo vyresnioji mokytoja Ingrida Jonkienė, mob. 8 618 83 640, el. p. ingrida1976@gmail.com ir ikimokyklinio ugdymo mokytoja Edita Strikienė, mob. 8 675 39 135, el. p. estrikiene@gmail.com. 

